GN-005 กันดั้มเวอร์ชิว

* ด้านหน้า
* ด้านหลัง
* กันดั้ม MS มูฟวี่ไฟล์

**GN-005 กันดั้มเวอร์ชิว** (อังกฤษ: Gundam Virtue, ญี่ปุ่น: ガンダムヴァーチェ, โรมาจิ: Gandamu vu~āche) เป็นโมบิลสูทตัวหลักในโมบิลสูทกันดั้มดับเบิ้ลโอ ซีซั่น 1 ขับโดยทีเอเรีย เออร์เด้

## เทคโนโลยีและความสามารถในการต่อสู้

โมบิลสูทเกราะหนักที่ติดตั้งอาวุธปืนใหญ่ มีพลังโจมตีและป้องกันสูงที่สุดในบรรดากันดั้มรุ่นที่ 3 ของเซเลสเชียลบีอิ้ง ถนัดในการโจมตีแบบกวาดล้างและถล่มฐานที่มันของศัตรู พลังการยิงของ GNบาซูก้าและ GN แคนน่อน 2 กระบอกของเวอร์ชิวนั้นไม่มีใครสามารถเทียบเคียงได้ เนื่องจากเวอร์ชิวไม่ได้ออกแบบไว้สำหรับการต่อสู้เกับโมบิลสูท อาวุธระยะประชิดของมันจึงมีเพียงอย่างเดียวคือ GN บีมเซเบอร์ 2 เล่ม ด้วยน้ำหนักที่มากขนาดที่ใหญ่โตจากการติดตั้งเกราะหนัก ความคล่องตัวและความสามารถในการหลบหลีกของมันนั้นต่ำกว่ากันดั้มตัวอื่นอย่างเห็นได้ชัด เซเลสเชียลบีอิ้งรู้ถึงปัญหาข้อนี้ดี จึงได้มีการติดตั้งระบบบาเรียอนุภาค "GN ฟิลด์" ที่สามารถป้องกันการโจมตีจากอาวุธบีมหรือกายภาพได้จากทุกทิศทาง

เวอร์ชิวได้แสดงให้เห็นความสามารถในการขับเคลื่อนที่น่าพึงพอใจเมื่อมันสามารถเอาสู้แรงขับของ MSJ-06II-E เที่ยเหรินสเปซไทป์ได้ถึง 6 ตัวพร้อมกัน เช่นเดียวกับกันดั้มอื่นๆ เวอร์ชิวมี GN ไดรฟ์ที่ผลิตพลังงานได้กึ่งถาวรอยู่ตรงกลางลำตัวซึ่งให้พลังงานเกือบไร้ขีดจำกัด และสร้างอนุภาค GN ชนิดพิเศษได้ อนุภาค GN มีเอฟเฟกต์การลดมวลที่ไม่เหมือนใคร และด้วยเหตุนี้ เวอร์ชิวที่ติดตั้งอุปกรณ์อย่างครบครันจึงสามารถทำงานได้อย่างมีประสิทธิภาพและมีน้ำหนักเพียงครึ่งเดียวของ MSJ-06II-A เที่ยเหรินกราวด์ไทป์ ผลการลดลงนี้ยังคงอยู่แม้ว่าเวอร์ชิวจะไม่ทำงานในขณะที่ไดรฟ์ GN ยังคงทำงานอยู่ อนุภาค GN ยังใช้สำหรับการขับเคลื่อน อาวุธบีม การสร้าง GN การควบคุมทัศนคติ และเพื่อการพรางตัว เนื่องจากอาจทำให้เกิดการรบกวนทางแม่เหล็กไฟฟ้า ทำให้อุปกรณ์สื่อสารและอุปกรณ์เรดาร์แบบเดิมไม่มีประโยชน์ เนื่องจากการสร้าง GN ฟิลด์และการใช้อาวุธบีมของเวอร์ชิวจะต้องใช้อนุภาค GN จำนวนมาก ทำให้มีการติดตั้ง GN คอนเดนเซอร์ความจุสูงไว้ทั่วร่างกายเพื่อกักเก็บอนุภาคส่วนเกินจาก GN ไดรฟ์ อนุภาค GN จะถูกควบคุมโดยผ่านเสาอากาศสีเหลืองที่ติดไว้ส่วนกระดูกไหปลาร้าของโมบิลสูท และ "GN เคเบิ้ล" สายพลังงานสีม่วงอ่อนถูกติดตั้งในตำแหน่งต่างๆ เพื่อถ่ายเทอนุภาค GN ไปยังส่วนต่างๆของกันดั้มและความคุมความสมดุล

มันสามารถเปิดใช้งาน "แทรนซั่มซิสเต็ม" ในกรณีฉุกเฉิน เพื่อเพิ่มพลังในการโจมตีและป้องกัน ตลอดจนเพิ่มพลังงานเอาต์พุตออกเป็น 3 เท่าของข้อสเปคพื้นฐานในช่วงเวลาจำกัด เวอร์ชิวยังส่องแสงเป็นสีแดงสีแดง ในส่วนของเวอร์ชิวนั้นคือการเพิ่มพลังให้กับอาวุธบีม อย่างไรก็ตามระบบนี้ก็เป็นดั่งดาบสองคมเนื่องจากประสิทธิภาพของหุ่นลดลงอย่างมากเมื่อสิ้นสุดกระบวนการ

นอกจากระบบแทรนซั่มที่ติดตั้งไว้บนกันดั้มแล้ว เวอร์ชิวก็มีอีกระบบหนึ่งที่สามารถเปิดใช้ตอบสนองในสถานการณ์ฉุกเฉิน มันสามารถปลดเกราะส่วนนอกออกและเผยให้เห็นกันดั้มอีกตัวที่ซ่อนอยู่ข้างใน GN-004 กันดั้มนาดาเลห์ อย่างไรก็ตาม นี่ไม่ใช่ความตั้งใจดั้งเดิมของกลไกการถอดเกราะเพื่อเปลี่ยนไปใช้งานนาดาเลห์ พร้อมกันในขณะที่เปิดใช้งานไทรอัลซิสเต็มของนาดาเลห์ แนวคิดในการซ่อนกันดั้มในกันดั้มอีกตัวสามารถสืบย้อนไปถึงบรรพบุรุษร่วมกันของเวอร์ชิวและนาดาเลห์ – GNY-004 กันดั้มพลูโตเน่ ในรุ่นที่ 2 ซึ่งติดตั้งไฟลท์ยูนิตที่สามารถดีดตัวออกมาได้ซึ่งรู้จักกันในชื่อ "คอร์ไฟท์เตอร์" พลูโตเน่ยังเป็นกันดั้มตัวแรกที่สามารถสร้าง GN ฟิลด์ได้ 360 องศาแต่ไม่เสถียรเท่ากับของเวอร์ชิว นาดาเลห์ถูกซ่อนไว้เพื่อป้องกันไม่ให้ระบบไทรอัลซิสเต็มซึ่งเป็นไพ่ตายในการต่อกรกับผู้ทรยศถูกค้นพบและเพื่อการใช้ GN ไดรฟ์ที่มีอยู่อย่างจำกัดให้เกิดประสิทธิภาพสูงสุด

ในบรรดากันดั้มรุ่นที่ 3 ทั้งหมด การพัฒนากันดั้มเวอร์ชิวนั้นใช้เวลายาวนานที่สุด ในการออกแบบส่วนเกราะของเวอร์ชิวโดยเวด้าเพื่อสำหรับใช้ในการแทรกแซง เวด้าได้สร้างตัวเลือกรูปแบบขึ้นมาอยู่ 2 ตัวเลือก ตัวเลือกแรกคือรูปแบบที่ใช้อยู่ในปัจจุบันซึ่งเป็นที่รู้จักกันในชื่อ "กันดั้มเวอร์ชิวพาร์ติเคิล (หรือเวอร์ชิวอนุภาค)" ที่ใช้อาวุธปืนใหญ่ GN บีมเป็นหลัก ตัวเลือกที่ 2 คือ GN-005/PH กันดั้มเวอร์ชิวฟิสิคอล (หรือเวอร์ชิวกายภาพ) ที่ใช้อาวุธปืนใหญ่แบบกายภาพเป็นหลัก แม้จะมีความแตกต่างกันอยู่บ้าง แต่ทั้งเวอร์ชิวทั้งสองได้รับการออกแบบให้ติดตั้งยูนิตปืนใหญ่สำหรับการทำลายกองเรือและถล่มฐานที่มั่นของศัตรู และเพื่อให้แน่ใจว่านาดาเลห์จะอยู่ในตำแหน่งหลังจะสามารถกลับไปยังฐานได้อย่างรวดเร็วเพื่อติดตั้งอุปกรณ์ที่มีประสิทธิภาพมากขึ้น ท้ายที่สุด หลังจากผลศึกษาของการซ้อมรบร่วมกันหลายครั้งของกันดั้มไมสเตอร์ทั้ง 4 เวด้าก็ได้ตัดสินใจเลือกเวอร์ชิวพาร์ติเคิลเนื่องจากมันแสดงความสามารถในการทำภารกิจร่วมกับกันดั้มตัวอื่นๆได้ดีกว่า

เหตุผลที่เวด้าปฏิเสธแนวคิดที่เวอร์ชิวฟิสิคอลและเลือกที่จะเก็บมันไว้เป็นอุปกรณ์สำรองเนื่องจากคาดว่าการเปลี่ยนอุปกรณ์ระหว่างปฏิบัติภารกิจจะเป็นเรื่องยากมากเนื่องจากกำลังคนและการออกแบบยาน นอกจากนี้ยังมีความเสี่ยงที่ศัตรูจะค้นพบนาดาเลห์ที่ซ่อนอยู่โดยการสังเกตความเหมือนกันระหว่างชุดอุปกรณ์ทั้งสองชุดเกราะ ในที่สุดเวอร์ชิวได้ถูกพัฒนาต่อยอดโดยเซเลสเชียลบีอื้งที่เกิดใหม่อีกครั้ง เป็น GN-008 เซราวีกันดั้มซึ่งเป็นโมบิลสูทต่อต้านกองเรือซึ่งติดตั้งบีมแคนน่อนหลายกระบอกและ GN ฟิลด์แบบใหม่ ข้อมูลของกันดั้มเวอร์ชิวยังใช้ในการพัฒนา CBY-077 GN แคนน่อน และ GNZ-003 กาเดสซ่าซึ่งก่อนหน้านี้เป็นส่วนหนึ่งในแผนสำรองของเวด้าสำหรับการแทรกแซงด้วยอาวุธ และภายหลังถูกใช้โดยศัตรูของเซเลสเชียลบีอิ้งที่เกิดใหม่

## อาวุธที่ติดตั้ง

* **GN บาซูก้า** - อาวุธหลักของกันดั้มเวอร์ชิว ปืนใหญ่แบบมือถือสองข้างที่ยิงลำแสงอนุภาค GN ความหนาแน่นสูง เป็นหนึ่งในอาวุธที่ทรงพลังที่สุดที่ใช้โดยกันดั้มรุ่นที่ 3 สามารถเปลี่ยนเป็น "Burst Mode" เพื่อเพิ่มพลังการยิง ที่มหาศาล นอกจากนี้เวอร์ชิวยังสามารถติดตั้ง GN บาซูก้าได้อีก 1 กระบอกโดยถือหนึ่งในมือแต่ละข้าง
	+ **เบิสต์โหมด** - เป็นรูปแบบการใช้พลังงานสูงสุดของอาวุธ ในโหมดนี้ เกราะหน้าอกของเวอร์ชิวจะยกขึ้นและส่วนท้ายของ GN บาซูก้าจะเลื่อนออกเพื่อเชื่อมต่อกับ GN ไดรฟ์กลางหน้าอก นอกจากนี้ ลำกล้องของอาวุธก็แยกออกครึ่งหนึ่งและส่วนลำกล้องปืนสีเหลืองด้านในจะเลื่อนออกมา หลังจากนั้นจะยิงบีมอนุภาคขนาดใหญ่ไปเป็นบริเวณกว้างซึ่งมีแรงผลักทึ่สามารถทำให้เวอร์ชิวถอยหลังไปในระยะไกล เนื่องจากการยิงในโหมดนี้ใช้อนุภาค GN จำนวนมาก จึงไม่ใช่ฟังก์ชั่นที่สามารถใช้ได้บ่อยๆ นอกจากนี้ พลังทำลายล้างของเบิสต์โหมดยังสามารถสูงขึ้นได้อีกโดยการใช้แทรนซั่ม แต่การใช้อนุภาคของมันรุนแรงมากจนเวลาของแทรนซั่มสิ้นสุดลงทันทีหลังจากการยิงเพียงแค่ครั้งเดียว

* **GN บีมเซเบอร์** - อาวุธต่อสู้ระยะประชิดที่ปล่อยใบมีดบีมที่ทำจากอนุภาค GN มีพลังการทำลายในระดับที่สูงมาก สามารถตัดโมบิลสูทให้ขาดเป็นสองท่อนด้วยการฟันเพียงครั้งเดียว GN บีมเซเบอร์คู่หนึ่งของเวอร์ชิวถูกเก็บไว้ในเข่าของกันดั้มนาดาเลห์ ทำให้ไม่สามารถนำออกมาใช้ได้ นอกจากนี้ยังถูกใช้โดยกันดั้มรุ่นที่สามตัวอื่นๆ

* **GN แคนน่อน**  - ปืนใหญ่สองลำกล้องที่ติดตั้งอยู่บนด้านซ้ายและด้านขวาของแบ็คแพ็ค แม้ว่าพลังการยิงจะต่ำกว่า GN บาซูก้า แต่ก็แทนที่ด้วยความสามารถในการเคลื่อนที่ได้อย่างยืดหยุ่นและกำหนดเป้าหมายศัตรูในพื้นที่ที่กว้างขึ้น นอกจากนี้หลังจากเวอร์ชิวทำการปลดเกราะออกเป็นกันดั้มนาดาเลห์ GN แคนน่อนทั้งสองกระบอกยังสามารถเป็นอาวุธแบบมือถือให้กับนาดาเลห์ได้อีกด้วย

## ระบบที่ติดตั้ง

* **GN ฟิลด์**  - บาเรียอนุภาค GN ที่สามารถป้องกันการโจมตีได้เกือบทุกรูปแบบ เวอร์ชิวสามารถสร้าง GN ฟิลด์เป็นทรงกลมล้อมรอบตัวของหุ่นเองซึ่งทำให้สามารถป้องกันการโจมตีได้จากทุกทิศทาง นอกจากนี้ยังพอมีพื้นที่ว่างพอให้กันดั้มเอ็กเซียเข้ามาหลบอยู่ใน GN ฟิลด์ ถูกสร้างขึ้นโดยใช้อนุภาค GN ความหนาแน่นสูงซึ่งจัดเก็บไว้ใน GN คอนเดนเซอร์ ดังนั้น ในขณะที่ GN ฟิลด์มักถูกปิดลงก่อนการยิงลำแสงของเวอร์ชิว เป็นไปได้ที่จะยิง GN บาซูก้าจากภายในฟิลด์ ลักษณะการป้องกันของ GN ฟิลด์อาจได้รับผลกระทบจากความหนาแน่นของอนุภาคและสามารถยิงบีมที่สามารถเจาะ GN ฟิลด์ได้หากมีความหนาแน่นที่ตรงกัน นอกจากนี้ GN ฟิลด์ยังมีคุณสมบัติเบี่ยงเบนความร้อน ทำให้เวอร์ชิวสามารถฝ่าชั้นบรรยากาศได้ด้วยตนเอง เครื่องสร้าง GN ฟิลด์จะถูกเก็บไว้ที่ GN คอนเดนเซอร์ที่ขาทั้งสองข้างและ GN แคนน่อนทั้งสองกระบอก

* **แทรนซั่มซิสเต็ม** - ระบบพิเศษที่ติดตั้งอยู่ในแบล็คบ็อกซ์ของ GN ไดรฟ์ของแท้ ถูกพัฒนาขึ้นอย่างลับๆ โดยอิโอเลีย เชนเบิร์ก ผู้ก่อตั้งเซเลสเชียลบีอิ้ง ระบบนี้จะช่วยปลดปล่อยความสามารถทั้งหมดของ GN ไดรฟ์ โดยการเร่งอัตราผลิตอนุภาค GN ให้ถึงขีดสุด ทำให้มีพลังโจมตี พลังป้องกัน ความเร็ว รวมถึงสเปคพื้นฐานเพิ่มขึ้นเป็นสามเท่า (ในกรณีของเวอร์ชิวคือพลังการยิงที่เพิ่มขึ้น) นอกจากนี้โมบิลสูทจะเรืองแสงเป็นสีแดงและเกิดภาพติดตาขณะเคลื่อนไหว

* **ระบบสนับสนุนจากเวด้า** - ระบบปฏิบัติการหรือ "OS" ของกันดั้มที่เชื่อมต่อกับระบบประมวลผลแบบควอนตัม "เวด้า" เป็นอีกหนึ่งปัจจัยที่ทำให้เซเลสเชียลบีอิ้งและกันดี้มมีความแข็งแกร่งเหนือกว่าชาติใดในโลก ต่อมาเมื่ออเลฮานโดร คอร์เนอร์เข้านึดครองเวด้าและ ตัดการทำงานของ OS กับกันดั้ม ทำให้หลังจากนี้เซเลสเชียลบีอิ้งจะต้องเปลี่ยนไปใช้ระบบปฏิบัติการแบบ Stand-alone ที่สร้างขึ้นมาใหม่แทน ทำให้การปฏิบัติภารกิจยากขึ้นกว่าแต่ก่อนมาก

* **ระบบพรางแสง** - เป็นรูปแบบหนึ่งของการพรางตัวด้วยแสงที่เลียนแบบสภาพแวดล้อมภายนอกเพื่อหลีกเลี่ยงการตรวจจับด้วยตาเปล่า (อาจถูกพบด้วยการตรวจจับแบบอื่นๆ) ระบบได้รับการพัฒนาโดยเซเลสเชียลบีอิ้งและติดตั้งลงในโมบิลสูท ยานอวกาศ และดาวเทียมทรัพยากรหลายแห่งเพื่อการแทรกซึมและซ่อนตัว ระบบนี้ใช้ได้เฉพาะเมื่อตัวเครื่องหยุดนิ่งไม่เคลื่อนไหวเท่านั้น เหมาะสำเหราะการใช้ซ่อนตัวเมื่อไมสเตอร์ต้องลงไปปฏิบัติภารกิจนอกตัวหุ่น

## แกลเลอรี่

### กันพลา

HG00 1/144 GN-005 กันดั้มเวอร์ชิวHG00 1/144 GN-005 กันดั้มเวอร์ชิว (แทรนซั่มโหมด)1/100 GN-005 กันดั้มเวอร์ชิวMG 1/100 GN-005 กันดั้มเวอร์ชิว
## เกร็ดความรู้

* คำว่า **Virtue** สามารถแปลได้ตรงตัวในภาษาอังกฤษว่า "คุณธรรม"
	+ นอกจากนี้ในเทววิทยาของศาสนาคริสต์ ยังมีทูตสวรรค์คณะ **Virtues** (ธรรมเทพ) ซึ่งจัดอยู่ในชั้นโท วงศ์ที่ 2 ร่วมกับ **Dominations** (ขัตติยเทพ) และ **Powers** (อิทธิเทพ) ตามนิทานของชาวยิว หน้าที่หลักๆ ของเทวัญคณะนี้คือการทำอัศจรรย์ต่างๆ ในโลก บทบาทนี้พบได้ในหนังสือกิจการของอัครทูต 1.10

* ความสามารถในการปลดเกราะของกันดั้มเวอร์ชิวคล้ายกับการ "แคสต์ออฟ" ของมาสก์ไรเดอร์คาบูโตะ จากซีรี่ย์โทคุซัตสึของ Toei ในชื่อเดียวกัน

* ในช่วงแรกของคอนเซ็ปต์ดั้งเดิมที่เป็นหมากรุก เวอร์ชิวมีโค้ดเนมว่า "Rook Gundam (รุกกันดั้ม)" เช่นเดียวกับเวอร์ชิว Rook เป็นเครื่องจักรประเภททำลายล้างด้วยการยิง Rook Gundam ยังมีคลังพลังงานขนาดใหญ่อยู่ภายในและมีความสามารถในการถ่ายโอนคลังเก็บนี้ไปยังพันธมิตรของมัน อย่างไรก็ตาม มีเพียงอันแรกเท่านั้นที่ถูกใช้ในขณะที่แนวคิดหลังถูกมอบให้กับกันดั้มโธรเน่แทน

* ความสามารถของ GN บาซูก้าในการเชื่อมต่อโดยตรงกับแหล่งพลังงานอย่าง GN ไดรฟ์นั้นคล้ายคลึงกับความสามารถของ AMX-014 โดเว่นวูลฟ์จากซีรีย์โมบิลสูทกันดั้มดับเบิ้ลเซต้า ในการติดบีมไรเฟิลเข้ากับปืนใหญ่อนุภาคขนาดใหญ่ของลำตัว ถึงแม้จะมีกลไกที่ต่างกันอยู่เล็กน้อย

* เมื่อวันที่ 27 มกราคม 2014 เว็บไซต์ Gundam.info ของญี่ปุ่นได้ผลโหวตโพลออนไลน์ในกันพลาหมวดหมู่ Real Grade ที่อยากให้ทำออกมาในอนาคต ซึ่งผู้ชนะนั้นได้แก่กันดั้มเวอร์ชิว แต่นับตั้งแต่นั้นมาก็ไม่มีข้อมูลติดตามผลเกี่ยวกับ RG กันดั้มเวอร์ชิวจากทาง Bandai เลย

## แหล่งข้อมูลอื่น

* gundam00.net/tv (เว็บไซต์อย่างเป็นทางการ)
* The Gundam Wiki (บทความต้นฉบับ-ภาษาอังกฤษ)
* วิกิพีเดีย (ภาษาไทย)